Lykinos z Élidy

Lykinos (Lykinos) bol olympijský víťaz v boxe dorastencov v 5. stor. pred Kr.Los Deportes: Orígenes, evolución y etapa olímpica, str. 28.

Lykinos z Élidy bol v Olympii korunovaný vencom za víťazstvo v boxe dorastencov pravdepodobne na 87. hrách v roku 432 pred Kr.Pausanias, Periégésis tés Hellados, 6,7,9. Box dorastencov sa stal olympijskou disciplínou na 41. hrách v roku 616 pred Kr.Eusebios, Kronika 2,193. Antický box (pygmé) mal voľnejšie pravidlá ako dnešný. Okrem držania súpera, chmatov a úderov na pohlavné orgány, sa v princípe dovoľovalo takmer všetko. Boxer mal päste ovinuté remencami a zápasil vo vyhradenom priestore. Súboj trval tak dlho, kým sa neskončil pre jedného zo súperov víťazstvom.

Staroveký grécky cestovateľ a spisovateľ Pausanias zaznamenal, že sochu élidkeho Lykina videl v posvätnom okrsku olympijskej Altidy. Pausanias o tom uvádza: „Pri Alkainetových synoch stoja dipajský Gnathón z kraja Mainalov a élidský Lykinos. Rovnako aj im bolo dopriate premôcť chlapcov na olympijských hrách v pästnom súboji.“ 

 Referencie a bibliografia 


 Pozri aj 
 Zoznam olympijských víťazov staroveku

Kategória:Víťazi starovekých olympijských hier v boxe
Kategória:Starovekí športovci z Élidy